మరాఠా సామ్రాజ్యం
మరాఠా సామ్రాజ్యం (Marathi|मराठा साम्राज्य "మరాఠా సామ్రాజ్య" ; "మహ్‌రాట్ట" అని కూడా ప్రతిలిఖించవచ్చు) లేదా మరాఠా సమాఖ్య అనేది నేటి భారతదేశం యొక్క నైరుతి దిక్కున ఒకప్పుడు విలసిల్లిన ఒక మహా సామ్రాజ్యం. 1674 నుంచి 1818 వరకు ఉనికిలో ఉన్న ఈ సామ్రాజ్య శోభ ఉచ్ఛస్థితిలో కొనసాగిన సమయంలో 2.8 మిలియన్ km² పైగా భూభాగాన్ని తన వశం చేసుకోవడం ద్వారా దక్షిణాసియాలో అత్యంత ఎక్కువ భాగాన్ని ఆక్రమించిన సామ్రాజ్యంగా వర్థిల్లింది. శివాజీ భోంస్లే ద్వారా ఈ సామ్రాజ్య స్థాపన మరియు సుసంఘటితం జరిగింది. మొఘల్ చక్రవర్తి ఔరంగజేబు మరణానంతరం మరాఠా సామ్రాజ్య ప్రధాన మంత్రులైన పేష్వాల పాలన కింద ఈ సామ్రాజ్యం మరింత గొప్పగా అభివృద్ధి చెందింది. 1761లో మరాఠా సైన్యం మూడవ పానిపట్టు యుద్ధంలో ఓడిపోవడం ఈ సామ్రాజ్య విస్తరణకు అడ్డుకట్టగా పరిణమించింది. అటుపై ఈ సామ్రాజ్యం మరాఠా రాష్ట్రాల సమాఖ్య రూపంలోకి విడిపోవడమే కాకుండా ఆంగ్లో-మరాఠా యుద్ధాల కారణంగా చివరకు 1818లో బ్రిటిష్ ఈస్ట్ ఇండియా కంపెనీలో భాగమైపోయింది.
అల్మోరా
అల్మోరా స్థాపనకు ముందు కట్యూరీ రాజులలో ఒకరైన బయాచల్డియో వశంలో ఉంటూవచ్చింది. రాజా తన భాభాగంలోని అత్యధిక భాగం గుజరాతి బ్రాహ్మణుడైన శ్రీ చంద్ తివారీకి దానంగా ఇచ్చాడు. తరువాత బరమండల్‌లో చంద్ రాజ్యం స్థాపించబడింది. 1568లో చంద్ రాజ్యం కేంద్రభాగంలో కల్యాణ్ చంద్ ఆధ్వర్యంలోఅల్మోరా నగరం నిర్మించబడింది. . చంద్ వంశరాజుల కాలంలో అల్మోరాను రాజ్పూర్ అని పిలువబడింది. రాజ్పూర్ అనే పేరు పలు రాగిపళ్ళాల మీద సూచించబడింది. 
ప్రస్తుతం కుమాన్ రాజా అయిన " రాజా మహేంద్ర చంద్ ఆఫ్ లమాఖెట్ " రాణి " గితా చంద్ "ను వివాహం చేసుకున్నాడు. వారికి రాజకుమారి అకాంక్షా చంద్, రాజకుమారి మల్లికా చంద్ మరియు 
రాజకుమారుడు ఆర్యన్ చంద్ అనే ముగ్గురు సంతానం ఉన్నారు. 1969లో భాగేశ్వర్, పితోర్‌ఘర్ మరియు చంపావత్ రూపొందించక ముందు అవి అల్మోరాలో భాగంగా ఉంటూ వచ్చాయి..